A fiya del xastre

A fiya del xastre ye un curtiumetraxe de 2011. Trátase del primer filme de ficción que se rueda en gallegoasturianu. Dirixólu Marisa López Diz en dellos llugares del conceyu de Grandas de Salime.

 Argumentu 
Cuenta la historia d'una costurera qu'escuende nes prendes qu'ellabora unes ramines d'herbes coles que conxurar la bona suerte y facer realidá los deseos de la xente. Nuna ocasión abelluga a un rapaz ensin sitiu onde pasar la nueche y téxe-y una chaqueta con una d'eses ramines. Al día siguiente sábese la nueva de que la Guardia Civil anda a la busca d'un home fuxíu. Pasaos dellos años, la costurera recibe un día una carta con una sola pallabra: "gracies".

 Guión 
El guión de A fiya del xastre inspírase nel rellatu d'igual títulu ganador del  Premiu Xeira 2007 de narraciones curties. 

 Repartu 
 Elsa Pérez García: Fiya del xastre
 Jose Alberto R. Andreolotti: Xastre
 Rodrigo Pérez González: Cánaba del xastre 1, carteiro
 Lucía Sánchez García-Conde: Cánaba del xastre 2
 María Luisa Rodríguez Álvarez: Cánaba del xastre 3, Balbina
 Luis M. Suárez: Forasteiro
 Elena Pérez González: Cánaba da tenda
 Avelino López Ledo: Cánaba del barbeiro
 Marisa López Diz: Narrador

 Edición en DVD 
A fiya del xastre publicóse en DVD na muestra Esbilla 2012 editada por Gonzali Producciones.

 Referencies 

 Enllaces esternos 
 Presentación d'A fiya del xastre Onda Radio Televisión
 Estreno en Cangas del Narcea del cortometraje “A fiya del xastre” De acebo y jara

Categoría:Películes en gallegoasturianu
Categoría:Películes d'Asturies